Fjölbreytt keppni stendur fyrir dyrum og góð blanda af nýliðum og reyndara fólki úr bransanum . Undankeppnir Söngvakeppninnar verða haldnar 8. og 15. febrúar í Háskólabíó og síðan verður öllu tjaldað til í úrslitunum í Laugardalshöllinni þann 29. febrúar nk . Kynnar keppninnar í ár eru þau sömu og í fyrra , Benedikt Valsson , Fannar Már Sveinsson og Björg Magnúsdóttir . Fyrirkomulagið verður líka óbreytt frá fyrra ári ; 100% símakosning gildir í undankeppnunum og 2 lög komast áfram úr hvorri keppni . Í úrslitum gildir 50% dómnefnd og 50% símakosning . Efstu tveir keppendurnir keppa síðan í svokölluðu einvígi en taka með sér stigin sem gefin voru fyrr um kvöldið . Í einvíginu gildir síðan 100% símakosning . Framkvæmdastjórn keppninnar hefur sem fyrr val um að velja fimmta lagið í úrslitin , svokallað „ Eitt lag enn “ . Lee Proud verður listrænn stjórnandi og Kristjána Stefánsdóttir er raddþjálfi Söngvakeppninnar en það er nýjung frá fyrri árum . Eins og vanalega verða keppendur í Söngvakeppninni að flytja lag sitt á íslensku í undankeppnunum . Í úrslitum skal flytja lagið á því tungumáli sem keppendur hyggjast flytja það á Eurovision í Rotterdam , sigri þeir keppnina . Sex keppendur í ár munu nýta sér þann möguleika að grípa til enskunnar komist þeir í úrslit . Þetta eru Brynja Mary , Elísabet , Ísold og Helga , Daði og Gagnamagnið , Iva og Nína . Við skulum kafa ofan í hverjir keppa í fyrri undankeppni Söngvakeppninnar . Lag : Þormóður Eiríksson , Kristinn Óli Haraldsson og Jóhannes Damian Patreksson Texti : Þormóður Eiríksson og Kristinn Óli Haraldsson Aaron Ísak Berry , sem notar listamannsnafnið Kid Isak , er nýliði í Söngvakeppninni en ekki svo nýr í bransanum . Hann er m.a. þekktur fyrir að hafa sungið nýja útgáfu af „ Ég er eins og ég er “ á Hinsegin dögum í fyrra . Kid Isak sigraði einnig Söngkeppni framhaldsskólanna 2019 . Fyrir síðustu jól gaf hann út jólalag með vinkonu sinni Sjönu Rut . Kid Isak lýsir sjálfum sér sem tvítugum , hinsegin , hamingjusömum r‘n‘b söngvara . Kid Isak er með alvöru menn á bak við sig sem hafa fjöldaframleitt smelli undanfarin misseri . Jóa Pé og Króla þarf ekki að kynna fyrir landsmönnum , þvílíkar ógnarvinsældir sem það dúó hefur notið . Þekki menn ekki B.O.B.A. hafa menn eflaust alið manninn á sandhól á Sahara síðustu tvö árin . Þormóður Eiríksson , framleiðandi og lagahöfundur , er hluti af KBE ( Kóp Bois Entertainment ) og maðurinn á bak við velgegni Herra Hnetusmjörs , Hugins , Jóa Pé og Króla og Emmsjé Gauta . Það þarf í raun ekki að segja neitt meira um Þormóð annað en að þetta er maðurinn á bak við 36 milljónir spilanir á Spotify . Það eru örugglega tímamót í Söngvakeppninni þegar vinsælustu tónlistarmenn landsins eru tilbúnir að senda lag til keppni . Þarna má glöggt sjá áhrif Hatara á keppnina sem sprengdi upp hinn ferkantaða kassa sem Söngvakeppnin var búin að marinerast í í nokkur ár . Að því sögðu má leiða getum að því að Þormóður og Króli hafi verið beðnir af RÚV um að semja lag í keppnina en fóru ekki í gegnum dómnefndina sem sigtaði út innsend lög , eða það mátti að minnsta kosti lesa út úr kynningarþætti RÚV sem sýndur var fyrr í kvöld . Þar kom einnig fram að eina markmiðið væri að fólk hefði gaman af laginu og er það ekki einmitt tilgangur Söngvakeppninnar ! Texti : Kristján Hreinsson Brynja Mary er annar nýliði í Söngvakeppninni og virðist vera tiltölulega óskrifað blað , að minnsta kosti geymir internetið fáar sögur af stúlkunni . Brynja er 15 ára en verður orðin 16 þegar hún stígur á svið 8. febrúar . Í kynningarþætti RÚV kom fram að Brynja byrjaði að semja lög átta ára gömul og Augun þín er lag sem hún samdi þegar hún var 14 ára . Brynja Mary er veraldarvön en hún hefur búið að í sex löndum og talar jafnmörg tungumál . Umfjöllunarefni lagsins er einelti sem hún lenti í þegar hún var yngri og er boðskapurinn að gefast aldrei upp . Texti : Ingó Geirdal Þungarokkshljómsveitin Dimma hefur starfað síðan 2004 , á að baki fimm plötur og hefur m.a. spilað með Sinfóníuhljómsveit Norðurlands og Bubba Morthens í Hörpu . Söngvara sveitarinnar Stefán Jakobsson þekkja margir enda einn besti karlsöngvari landsins . Ingó Geirdal er heldur ekki bara gítarleikari Dimmu heldur gerir garðinn frægann sem töframaður . Bróðir hans , Silli Geirdal , spilar á bassa í hljómsveitinni en þar er að finna óvænta Eurovision tengingu því konan hans Ólöf Erla Einarsdóttir fór með Gretu Salóme á Eurovision 2016 sem grafískur hönnuður . Egill Örn Rafnsson byrjaði nýlega að tromma með Dimmu ( Birgir Jónsson varð örugglega of upptekinn enda búið að ráða hann sem forstjóra Íslandspósts ) en hann var m.a. í Sign og er sonur annars þekkts trommuleika , Rabba úr Grafík og Bítlavinafélaginu . Þátttaka Dimmu ber glöggan Hatara-keim þar sem þungarokkssveitir eru vanalega ekki tengdar Söngvakeppninni . Það er frábært að fá fjölbreytni í Söngvakeppnina og vonandi að fleiri ólíklegir tónlistarmenn geti hugsað sér að prófa Eurovision ! Dimma er þekkt fyrir að gera mikið úr sviðsframkomu , hljómsveitarmeðlimir eru í skrautlegum búningum og með mikla ljósasýningu , eld og spreningar . Þau verða því vonandi ekki alvarleg fráhvörfin hjá þeim áhorfendum sem munu sakna Hatara-sýningarinnar ! Texti : Daði Freyr Elísabet Ormslev sækir Söngvakeppnishæfileikana ekki langt enda dóttir Gleðibanka-Helgu Möller . Elísabet komst á kortið hjá landsmönnum með þátttöku sinni í The Voice 2015 . Þetta er í annað skiptið sem Elísabet tekur þátt í Söngvakeppninni sem aðalsöngkona en hún söng lag Gretu Salóme Á ný sem lenti í 6. sæti árið 2016 . Nú bætir hún um betur því auk þess að vera aðalsöngkona er hún einnig lagahöfundur . Síðasta haust kom út nýtt lag með Elísabetu , Sugar , sem hefur mikið verið spilað á öldum ljósvakans . Það lag varð einnig til í samstarfi Elísabetar og Zöe Ruth Erwin , hinum höfunda Elta þig . Zöe er frá Los Angeles og settist að hér landi fyrir rúmlega tveimur árum . Hún er allt í senn tónlistarframleiðandi , hljóðverkfræðingur , söngkona og lagahöfundur sem vinnur með íslenskum tónlistarmönnum í hljóðverinu sínu út á Granda . Zöe er m.a. þekkt fyrir að hafa samið aðallagið í íslensku bíómyndinni Lof mér að falla . Lagið Elta þig fjallar um eitrað parsamband og er að sögn Elísabetar byggt á eigin reynslu . Texti : Stefán Hilmarsson Birgir Steinn er eins og frægt er orðið ljósið í myrkrinu sem Stefán Hilmarsson ( halló annað Eurovisionfarabarnið í þessari undankeppni ! ) söng um í lagi sínu Líf frá 1993 og fjallar um fæðingu frumburðarins – sem er einmitt Birgir Steinn . Birgir Steinn hefur látið að sér kveða hin síðustu ár sem afbragðs lagahöfundur og hefur m.a. laginu Can You Feel It verið streymt á Spotify rúmlega 16 milljón sinnum . Birgir Steinn er einn af þessum íslensku tónlistarmönnum sem við höldum alltaf að sé útlenskur þegar við heyrum einn af smellunum hans í útvarpinu . Að eigin sögn hefur Birgir verið beðinn nokkrum sinnum að taka þátt í Söngvakeppninni og í ár á hann tvö lög í keppninni ásamt Ragnari Má Jónssyni . Helga Ingibjörg Guðjónsdóttir sigraði Söngkeppni framhaldsskólanna 2006 og hefur ekki mikið verið að syngja síðustu ár . Hún er flugfreyja af Skaganum og meðlimur í Flugfreyjukór Icelandair ( sem Magnús Kjartansson , kunnur þátttakandi úr Söngvakeppninni stjórnar ) . Helga gaf þó út jólalag fyrir síðustu jól , einmitt í samvinnu við Birgi Stein og Ragnar . Talandi um jólalög ; Ísold Wilberg Antonsdóttir , sem syngur lagið með Helgu , vann jólalagakeppni Rásar 2 í desember síðastliðnum með bróður sínum Má Gunnarssyni . Eflaust muna margir eftir Ísold þegar hún keppti í The Voice 2016 . Að sögn fjórmenninganna kom samstarfið til með þeim hætti að Birgir Steinn og Ragnar sáu Helgu syngja Shallow með Ingó Veðurguð i partýi . Þeir voru ekki lengi að tryggja sér hæfileika Helgu fyrir Söngvakeppnina ! Allar myndir frá ruv.is . ] ] Anna Mjöll var dugleg að taka þátt í söngvakeppnum í lok níunda og byrjun tíunda áratugarins . Hún tók til dæmis þátt í Látúnsbarkakeppni Stuðmanna og sigraði í Landslaginu , söngvakeppni á vegum Stöðvar 2 með lagið Ég aldrei þorði árið 1991 . Þess má geta að hann á líka íslenska textann við lagið Heyr mína bæn sem upphaflega hét Non Ho L´Etá , ítalska sigurlagið í Eurovision 1964 . Anna kemur annars úr mikilli tónlistarfjölskyldu , en móðir hennar er Svanhildur Jakobsdóttir söngkona . Ólafur var einnig hljómsveitastjóri lagsins . Með Önnu á sviðinu voru bandarískir vinnufélagar hennar . Á þessum tíma fór fram einhvers konar forval þar sem ekki var pláss fyrir öll atriðin á lokakvöldinu , aðeins mismunandi milli ára . Sjúbídú endaði í 10. sæti í forvalinu og 13. sæti á lokakvöldinu . Hlutfallslega er þetta sjöundi besti árangur Íslands í Eurovision og sá besti af þeim lögum sem ekki hafa náð inn á topp tíu . Ritstjórn FÁSES.is sendir Önnu Mjöll kærar afmæliskveðjur í tilefni dagsins . ] ] Við erum að vísu ( flest ) ennþá í í smá Hatara vímu , enda ekki annað hægt , en það er komið að því að gíra sig almennilega upp fyrir Rotterdam og undirbúa sig fyrir flóðbylgjuna af nýjum lögum , nýjum uppáhöldum og 2020 partýútgáfunni af Eurovision . Í anda slagorðs Hollendinga opnum við upp á gátt og bjóðum fyrstu keppendurna velkomna ! Að sjálfsögðu var það albanska forkeppnin Festivali i Kenges sem hringdi inn jólin fyrir júróvisjónþyrsta aðdáendur , en úrslitakvöldið fór fram með pompi og prakt í höfuðborginni Tirana þann 22. desember sl . Sjáum til , en þangað til skulum við bara óska Arilenu til hamingju með þessa útgáfu af laginu . Austurríkismenn voru ekkert að tvínóna við hlutina og um miðjan desember tilkynnti ORF að þeir hefðu valið söngvarann Vincent Bueno til að halda uppi heiðri landsins í Rotterdam . Þeir eru m.a.s tilbúnir með lag , eða öllu heldur titilinn á laginu , en það mun heita “ Alive ” og verður gefið formlega út einhverntímann á næstu vikum . Hlökkum til ! Það er flæmski hlutinn sem sér um framlagið í ár , og í október tilkynnti ríkismiðillinn VRT að þeir hefðu valið tríóið Hooverphonics til að keppa fyrir hönd landsins í Rotterdam . Búlgaría – Victoria – Lag ekki komið . Búlgaría er komin aftur ! En Gvöðsélof , þeir eru mættir aftur til leiks og nú með söngkonuna Victoriu Georgievu í fararbroddi . Victoria er 22 ára gömul og sló í gegn í heimalandinu eftir að hafa tekið þátt í 2015 rennslinu af X-Factor Bulgaria , þrátt fyrir að hafa ekki lent í topp þremur . Victoria er svolítið óskrifað blað , enda kornung ennþá , en hefur þó gefið út nokkur lög síðan 2016 sem kíkt hafa inn á vinsældarlistana í Búlgaríu . Georgía – Tornike Kipiani – Lag ekki komið . Elsku Georgía . Gúrme ! ) Oto Nemsadze sem mistókst að koma Georgíu í úrslitin en þjóðin tók því með stóískri ró að vanda , yppti öxlum og ákvað að negla þetta næst . Hann keppti svo í georgísku forkeppninni árið 2017 með iðnaðarteknóslagarann “ You are my sunshine ” en þurfti að lúta í lægra haldi fyrir skyndibitadrottningunni Tamöru “ Tako ” Gachechiladze . Kýpverjar eru nú sú þjóð sem lengst hefur keppt í Eurovison án þess að hafa landað sigri , en þeir hafa verið með síðan 1981 , með öööörfáum undantekningum . Þetta eru næstum 40 ár gott fólk og Kýpverjar orðnir langþreyttir á biðinni . Við Íslendingar skiljum þá svo vel ! Sandro þessi er agalegt krútt og heitir fullu nafni Alessandro Rütten , en hefur komið fram undir listamannsnafninu Sandro Nicolas síðan hann hóf feril sinn . Hann er fæddur og uppalinn í Þýskalandi og á gríska móður og bandarískan föður . Sandro hefur aðallega daðrað við þvottekta popp á ferli sínum og vafalítið mun hann mæta til Hollands með eitthvað í þá áttina í farteskinu . Ekki hefur ennþá verið gefin endanleg dagsetning á útgáfu kýpverska framlagsins , en reglur EBU kveða á um að allt slíkt skuli vera klappað og klárt ekki seinna en mánaðarmótin mars / apríl . Svo við gætum átt von á því á næstu átta vikum . Þangað til skellum við bara “ Fuego ” og “ Replay ” á fóninn og vonumst eftir einum kýpverskum Zumbaslagara í í viðbót í safnið . ] ] Ekki aðeins á íslenskt samfélag heldur einnig Eurovisionsamfélagið , ísraelskt og palestínskt samfélagt og nú síðast rússneskt samfélag þar sem þeir fengu stórkostlega móttökur aðdáenda og voru hylltir sem hetjur þegar þeir lýstu yfir stuðningi við hinsegin fólk í Rússlandi og Andrean breiddi út regnbogavængina sína . Enda hefur það orðið eitt af aðalsmerkjum Hatara að ögra ráðamönnum sem kúga minnihluta hópa og standa með þeim sem eru minnimáttar . Aðdáendahópar hafa myndast á samfélagsmiðlum : Hatari Band – International Fans á Facebook ( með yfir 2.700 meðlimum ) , Hatari Fanpage á Facebook , Twitter og síðast en ekki síst Tumblr . Kannski er aðdáandi jafnvel of milt orð , hugsanlega væri nær að nota orð eins og súperaðdáandi eða “ stan ” á ensku ( sjá lag Eminem ) sem fylgjast með öllu sem Hatari gerir hvort sem það er á tónlistarsviðinu , pólitíska sviðinu eða einkalífinu ( vonandi þó á jákvæðari hátt en hinn upphaflegi Stan ) . Einu sæti frá Bítlunum ! Það er allavega ljóst að það verður ákaflega erfitt að halda því fram að Eurovision sé endastöð íslenskra listamanna eftir þetta ár og vonandi að fleiri ungir og upprennandi listamenn sjái tækifæri í því að koma sér á framfæri við heiminn með því að taka þátt í Söngvakeppni Sjónvarpsins . ] ] Skýrsla stjórnar kynnt og tekin til umræðu . Kosning félagslegra skoðunarmanna . Vinsamlega takið fram hvaða embætti þið bjóðið ykkur fram í . Vonumst til að sjá sem flesta á aðalfundinum og / eða fjörinu eftir á ! ] ] Það var afmælisbarnið Daníel Ágúst Haraldsson sem flutti , en lagið er eftir Valgeir Guðjónsson sem hafði farið út tveimur árum áður með lagið Hægt og hljótt . Þess má geta að sambýliskona Tims er íslensk og heitir Birna Helgadóttir . Þar fjallar hann um lögin sem fengu núll stig í Eurovision á tímabilinu 1975 - 2003 , það er frá því að tólf stiga kerfið er tekið í notkun og þar til forkeppnirnar hófu göngu sína . Þar ræddu þeir um ævintýrið í Lausanne og Daníel sagði þetta haf verið góð reynsla og það jákvæðasta auðvitað að fá að byrja tónlistarferilinn á að syngja fyrir 500 milljónir manna . Tim hélt sjálfur upp á lagið og talaði um að mörgum mánuðum eftir keppnina var fólk enn að raula lagið , enda angurvært og fallegt . Ritstjórn FÁSES.is óskar Daníel til hamingju með daginn ! ] ] Hún var mjög vinsæl á þessum tíma og flestir lagahöfundar sem náðu inn með lag í Söngvakeppnina buðu henni að syngja lagið sitt . Í dag er þetta fimmti besti árangur Íslands í Eurovision . Hann hefur þrisvar átt sigurlög sem hafa farið alla leið og öll fyrir Írland , Et Cetera 2009 , It´s for You 2010 og Heartbeat árið 2014 . Kristján tók fyrst þátt í Söngvakeppninni árið 1991 og lék þá ansi stórt hlutverk . Auk þess var Kristján í bakröddum í flestum hinna laganna . Það lag sigraði eins og þekkt er . Kristján var bakrödd í mörgum lögum í Söngvakeppninni árið 2003 . Kristján var í bakröddum ásamt Kristjönu Stefánsdóttur , Heiðu Ólafsdóttur , Ernu Hrönn Ólafsdóttur og Pétri Erni Guðmundssyni . Aðrir í bakröddum voru Bergþór Smári Jakobsson , Einar Þór Jóhannsson og Hannes Friðbjarnarson . Árið 2016 var Kristján svo í bakröddum hjá Gretu Salóme í laginu Hear Them Calling ásamt Lilju Björk Runólfsdóttur , Gísla Magna Sigríðarsyni , Pétri Erni Guðmundssyni og Hafsteini Þórólfssyni . Grétari sást fyrst bregða fyrir í Söngvakeppnninni árið 1987 þegar hann spilaði á hljómborð í lagi Geirmundar Valtýssonar , Lífsdansinn . Með Grétari og Sigríði á stóra sviðinu í Zagreb voru þáverandi meðlimir Stjórnarinnar ; Jón Elvar Hafsteinsson , Þorsteinn Gunnarsson , Einar Bragi Bragason og Eiður Arnarsson . Lagið endaði í 4. sæti sem var langbesti árangur Íslands þá . Sigríður Beinteinsdóttir og Sigrún Eva Ármannsdóttir voru í aðalhlutverki og sáu um sönginn . Það var Friðrik Ómar Hjörleifsson sem flutti . Lagið er eftir Örlyg Smára . This is my life komst uppúr undankeppninni og var það í fyrsta sinn sem Íslendingum tókst það .